
IV. volebné obdobie

(Návrh)



     ZÁKON

z ........... 2009,

ktorým sa mení a dopĺňa zákon Národnej rady Slovenskej republiky č. 346/2005 Z. z .  o štátnej službe profesionálnych vojakov ozbrojených síl Slovenskej republiky a o zmene a doplnení niektorých zákonov 


Národná rada Slovenskej republiky sa uzniesla na tomto zákone:
  
  
Čl. I 

Zákon Národnej rady Slovenskej republiky  č. 346/2005/Z. z., v znení  zákona Národnej rady Slovenskej republiky č. 570/2005 Z. z., zákona Národnej rady Slovenskej republiky č. 253/2007 Z. z., zákona č. 330/2007 Z. z., zákona č. 348/2007 Z. z., zákona č. 144/2008 Z. z., a zákona č. 452/2008 Z. z. sa mení a dopĺňa takto:



1.   § 1 sa dopĺňa o odsek 4, ktorý znie:

(4)	Tento zákon upravuje aj právne vzťahy vojakov dobrovoľnej vojenskej služby, právne vzťahy  súvisiace so vznikom, zmenami a skončením dobrovoľnej vojenskej služby (ďalej len „dobrovoľná vojenská služba”).

2. Za  §  22 sa vkladajú  § 22a a  § 22b ktoré vrátane nadpisu znejú: 
§ 22a
Dobrovoľná vojenská služba


(1)Dobrovoľná vojenská  služba je služba, ktorú vojak vykonáva v ozbrojených silách. Cieľom je výchova k vlastenectvu, zvýšenie obranyschopnosti republiky, umožnenie občanom pripravovať sa na obranu vlasti ako aj zabezpečenie záloh ozbrojených síl v dostatočnom množstve. 


 (2) Občan, ktorému nevznikla štátna služba profesionálneho vojaka, prípravná štátna služba alebo dočasná štátna služba, môže dobrovoľne požiadať o vykonávanie dobrovoľnej vojenskej služby v období   od 1. januára kalendárneho roka, v ktorom dovŕši 19 rokov veku, ak má trvalý pobyt na území Slovenskej republiky; o povolení  rozhoduje vedúci služobného úradu  na základe písomnej žiadosti občana.

(3) Dobrovoľná vojenská služba  podľa odseku 1 vzniká občanovi odo dňa doručenia rozhodnutia služobného úradu  o povolení vykonávania dobrovoľnej vojenskej služby uzatvorením Dohody o výkone dobrovoľnej vojenskej služby.

(4) Občan, ktorý nemá trvalý pobyt na území Slovenskej republiky, alebo cudzinec môže dobrovoľne vykonávať vojenskú dobrovoľnú službu  od 1. januára kalendárneho roka, v ktorom dovŕši 19 rokov veku; o povolení  rozhoduje vedúci služobného úradu   na základe písomnej žiadosti občana alebo cudzinca podanej na ministerstvo.

(5) Dobrovoľná vojenská služba vzniká občanovi alebo cudzincovi odo dňa doručenia rozhodnutia vedúceho služobného úradu   o povolení vykonávania dobrovoľnej vojenskej služby a uzatvorením Dohody o výkone dobrovoľnej vojenskej služby.

(6) Dobrovoľnú vojenskú službu  možno vykonávať  len v celom rozsahu.

(7) Žiadosť o výkon dobrovoľnej vojenskej služby  obsahuje
a) meno aj predchádzajúce meno,
b) priezvisko aj predchádzajúce priezvisko,
c) rodné číslo,
d) dátum a miesto narodenia,
e) adresu trvalého pobytu,
f) štátnu príslušnosť,
g) dôvod žiadosti o výkon dobrovoľnej vojenskej služby.

(8) Žiadosť o povolenie vykonávania dobrovoľnej vojenskej služby je občan podľa odseku 2 alebo odseku 4 a cudzinec podľa odseku 4 povinný podať s úradne osvedčeným podpisom. Na účely tohto zákona môže podpis občana podľa odseku 2 osvedčiť aj zamestnanec územnej vojenskej správy pri osobnom podaní.

(9) Proti rozhodnutiu o povolení  vykonávania dobrovoľnej vojenskej služby  podľa odseku 3 alebo odseku 5 nemožno podať odvolanie; toto rozhodnutie nemožno preskúmať súdom.


§22b
Dohoda o výkone dobrovoľnej vojenskej služby



(1) Dohodu o výkone dobrovoľnej vojenskej služby ( „ ďalej len Dohoda “ )  uzatvára veliteľ vojenského útvaru písomne s vojakom dobrovoľnej vojenskej služby  na čas maximálne jedného roka. Pri zaradení vojakov dobrovoľnej vojenskej služby  veliteľ vojenského útvaru spolupracuje s územnou vojenskou správou.

(2) V dohode podľa  odseku 1 veliteľ vojenského útvaru určí vojenský útvar, funkciu, na ktorú bude vojak dobrovoľnej vojenskej služby  pripravovaný, dĺžku záväzku, rozsah odbornej prípravy v kalendárnom roku, odmeňovanie, cestovné náhrady a naturálne náležitosti.
(3) Dohodu  možno s vojakom dobrovoľnej vojenskej služby  uzavrieť opakovane, najviac však do skončenia obdobia jedného roka.

(4) Dohodu  môže vypovedať pred uplynutím času, na ktorý bola uzavretá, vojak dobrovoľnej vojenskej služby  alebo veliteľ vojenského útvaru.

(5) Výpovedná lehota dohody je tri mesiace, ak nebolo dohodnuté inak; táto lehota sa počíta od prvého dňa nasledujúceho mesiaca po doručení písomného oznámenia o zrušení dohody.

(6) Dohoda zanikne
a) uplynutím dohodnutého času,
b) ak vojak dobrovoľnej vojenskej služby  prestane spĺňať kritériá na zaradenie do dobrovoľnej vojenskej služby,
c) uplynutím výpovednej lehoty podľa odseku 5,
d) úmrtím vojaka dobrovoľnej vojenskej služby  alebo jeho vyhlásením za mŕtveho.

(7) Vojak dobrovoľnej vojenskej služby preukazuje zdravotnú spôsobilosť na výkon odbornej prípravy výpisom zo zdravotnej dokumentácie pred uzatvorením dohody.

(8) Vojakovi dobrovoľnej vojenskej služby  po splnení podmienok ustanovených v dohode  prináleží

a) jednorazový finančný príspevok v sume 75 % hodnostného platu vojaka 2. stupňa v prvom platovom stupni za každý skončený kalendárny mesiac , ktorý vyplatí príslušný vojenský útvar do 10 dňa  nasledujúceho kalendárneho mesiaca za predchádzajúci kalendárny mesiac; vojenský útvar môže vojakovi dobrovoľnej vojenskej služby  znížiť finančný príspevok o pomernú časť za každý deň neúčasti na odbornej príprave,

b) pomerná časť hodnostného platu patriaceho za čas odbornej prípravy z prvého platového stupňa vojenskej hodnosti, ktorú dosiahol; pomernú časť hodnostného platu vojenský útvar vyplatí najneskôr do 15 dní po skončení odbornej prípravy za príslušný kalendárny mesiac,
c) naturálne náležitosti primerané potrebám odbornej prípravy podľa osobitného predpisu,

d) náhrada cestovného za cestu z miesta trvalého pobytu do miesta výkonu dobrovoľnej vojenskej služby  a späť v cene cestovného lístka mestskou a miestnou hromadnou dopravou, verejnou autobusovou dopravou a verejnou osobnou dopravou na dráhe; cestovné náklady uhradí vojenský útvar pred prepustením z dobrovoľnej vojenskej služby.

(9) Sociálne zabezpečenie vojaka dobrovoľnej vojenskej služby vzniká dňom nástupu na dobrovoľnú vojenskú službu. Na sociálne zabezpečenia vojaka dobrovoľnej vojenskej služby  sa primerane vzťahuje  osobitný zákon.(1)

Poznámka pod čiarou: 

(1)Zákon  č.328/2002 o sociálnom zabezpečení policajtov a vojakov a o zmene a doplnení niektorých zákonov.  



(10) Obmedzenia ústavných práv podľa § 11 sa na výkon dobrovoľnej vojenskej služby nevzťahujú. 

(11) Vojak dobrovoľnej vojenskej služby môže podnikať alebo vykonávať inú zárobkovú činnosť. Na pôsobenie vojaka dobrovoľnej vojenskej služby sa primerane vzťahujú ustanovenia zákona, ako to zodpovedá cieľom výkonu dobrovoľnej vojenskej služby v súlade s týmto zákonom. 

Čl. II

Zákon č. 455/1991 Zb. o živnostenskom podnikaní (živnostenský zákon) v znení zákona        č. 231/1992 Zb., zákona č. 600/1992 Zb., zákona č. 132/1994 Z.z., zákona 
č. 200/1995 Z.z., zákona    č. 233/1995 Z.z., zákona č. , zákona č. 123/1996 Z.z., zákona 
č. 164/1996 Z.z., zákona  č. 222/1996 Z.z., zákona č. 289/1996 Z.z., zákona č. 290/1996 Z.z., zákona č. 288/1997 Z.z., zákona č. 379/1997 Z.z., zákona č. 70/1998 Z.z., zákona č. 76/1998 Z.z., zákona      č. 126/1998 Z.z., zákona č. 129/1998 Z.z., zákona č. 140/1998 Z.z., zákona 
č. 143/1998 Z.z., zákona č. 144/1998 Z.z., zákona č. 161/1998 Z.z., zákona č. 178/1998 Z.z., zákona   č. 179/1998 Z.z., zákona č. 194/1998 Z.z., zákona č. 263/1999 Z.z., zákona 
č. 264/1999 Z.z., zákona č. 119/2000 Z.z., zákona č. 142/2000 Z.z., zákona č. 236/2000 Z.z., zákona  č. 238/2000 Z.z., zákona č. 268/2000 Z.z., zákona č. 338/2000 Z.z., zákona 
č. 223/2001 Z.z., zákona č. 279/2001 Z.z., zákona č. 488/2001 Z.z., zákona č. 554/2001 Z.z., zákona  č. 261/2002 Z.z., zákona č. 284/2002 Z.z., zákona č. 506/2002 Z.z., zákona 
č. 245/2003 Z.z., zákona č. 219/2003 Z.z., zákona č. 423/2003 Z.z., zákona č. 190/2003 Z.z., zákona  č. 515/2003 Z.z., zákona č. 586/2003 Z.z., zákona č. 602/2003 Z.z., zákona 
č. 347/2004 Z.z., zákona č. 350/2004 Z.z., zákona č. 365/2004 Z.z., 420/2004 Z.z., zákona 
č. 533/2004 Z.z., zákona č. 544/2004 Z.z., zákona č. 578/2004 Z.z., zákona č. 624/2004 Z.z., zákona  č. 650/2004 Z.z., zákona č. 656/2004 Z.z., zákona č. 725/2004 Z.z., zákona č. 8/2005 Z.z., zákona      č. 93/2005 Z.z., zákona č. 331/2005 Z.z., zákona č. 340/2005 Z.z., zákona 
č. 351/2005 Z.z., zákona č. 470/2005 Z.z., zákona č. 473/2005 Z.z., zákona č. 491/2005 Z.z., zákona   č. 555/2005 Z.z., zákona č. 567/2005 Z.z., zákona č. 124/2006 Z.z., zákona 
č. 126/2006 Z.z., zákona č. 17/2007 Z.z., zákona č. 99/2007 Z.z., zákona č. 193/2007 Z.z., zákona č. 218/2007 Z.z., zákona č. 358/2007 Z.z., zákona č. 577/2007 Z.z.,  zákona 
č. 112/2008 Z.z., zákona č. 445/2008 Z.z. a  zákona č. 448/2008 Z.z.  sa dopĺňa takto:

1.	Za § 80o sa vkladá nový § 80p, ktorý vrátane nadpisu znie: 

„§ 80p
Pridelenie živnosti pre vojakov dobrovoľnej vojenskej služby

Živnostenské oprávnenia na voľné živnosti vojakov dobrovoľnej vojenskej služby sa vybavujú v lehote 3 pracovných dní. 


Čl. III
 
Zákon č.131 / 2002 Z. z. o vysokých školách a o zmene a doplnení niektorých zákonov
v znení zákona č. 209/2002 Z. z., zákona 401/2002 Z. z., zákona 442/2003 Z. z., zákona 465/2003 Z. z., zákona 528/2003 Z. z., zákona 553/2003 Z. z., zákona 365/2004 Z. z., zákona 455/2004 Z. z., zákona  523/2004 Z. z., zákona 578/2004 Z. z., zákona 5/2005 Z. z., zákona 332/2005 Z. z., zákona 538/2005 Z. z., zákona 363/2007 Z. z., zákona 129/2008 Z. z., zákona144/2008 Z. z., zákona 282/2008 Z. z. a zákona  462/2008 Z. z. sa dopĺňa takto:

§ 55 sa dopĺňa o bod 9, ktorého znenie je : 

9. Vysoká škola zohľadní pri výbere uchádzača podľa odseku 7 druhej vety tohto článku aj skutočnosť, že uchádzač je alebo bol vojakom dobrovoľnej vojenskej služby.

Čl. IV 


      Tento zákon nadobúda účinnosť .............. 2009.

